Komisijos sprendimas
1997 m. vasario 10 d.
dėl informacijos, kurią reikia įrašyti į grąžinamų gyvūnų ar gyvūninių produktų siuntų iš trečiųjų šalių kompiuterizuotas bylas
(tekstas svarbus EEE)
(97/152/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 13 d. Tarybos sprendimą 92/438/EEB dėl veterinarinių importo procedūrų kompiuterizavimo (Shift projektas), iš dalies pakeičiantį Direktyvas 90/675/EEB, 91/496/EEB, 91/628/EEB ir Sprendimą 90/424/EEB bei panaikinantį Sprendimą 88/192/EEB [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jo 12 straipsnį,
kadangi pasienio tikrinimo punktų veterinarijos pareigūnų grąžinamoms gyvūnų siuntoms turi būti nustatyta informacinė sistema;
kadangi kiekviena atitinkama institucija turi turėti laisvą prieigą prie grąžinamų gyvūnų ar produktų siuntų kompiuterizuotos bylos;
kadangi turėtų būti nustatyta informacija, kuri turi būti įrašyta į kompiuterizuotą bylą, kad būtų galima tiksliai identifikuoti grąžintas siuntas ir grąžinimo priežastis;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Informacija, kuri turi būti įrašyta į grąžintų gyvūnų ir gyvūninių produktų siuntų iš trečiųjų šalių kompiuterizuotą bylą, yra nustatyta priede.
2 straipsnis
Šis sprendimas yra skirtas valstybėms narėms
Priimta Briuselyje, 1997 m. vasario 10 d.